**Университетска многопрофилна болница за активно лечение “Света Екатерина” ЕАД**

**ТЕХНИЧЕСКА СПЕЦИФИКАЦИЯ**

**I. Изисквания за изпълнение на услугите, обект на поръчката:**

 1. Предложената храна за пациентите, да включва пълно дневно меню, състоящо се от закуска, обяд и вечеря. Специфичните диети, изискващи повече от 3 /три/ хранения на ден, да бъдат включени и калкулирани в дневното меню.

 2. При приготвянето на храната, следва да се спазват изискванията за хигиена, качество и енергийна стойност на храната, както и разнообразие на видовете ястия съобразно нормите за болнично хранене.

 3. Храните за стационарно болните, да бъдат приготвяни при спазване грамажа на порциите, вкусовите качества и технологичните изисквания за приготвяне на диетични храни и добър външен вид.

 4. За приготвянето на ястията, трябва да се използват висококачествени продукти, несъдържащи вредни за здравето примеси и добавки.

 5. Болничната храна да отговаря на изискванията за качество, според действащите в страната стандарти и нормативни документи;

 6. Предлаганите за доставка храни, трябва да отговарят на изискванията на Диети с №1–15, съгласно, „Сборник рецепти за диетични ястия за заведенията за обществено хранене и лечебно-профилактичните заведения”, изд. 1984 г. на МЗ и Наредба № 1/22.01.2018 г. на министъра на здравеопазването за физиологичните норми за хранене на населението /обн., ДВ, бр. 11 от 02.02.2018 г./.

 7. Участниците следва да предложат варианти на седмични менюта, разработени на база диети от №1 до №15, съобразени с начина на хранене и изискванията за диетичен режим, съгласно „Сборник рецепти за диетични ястия за заведенията за обществено хранене и лечебно-профилактичните заведения” с предвидено и небходимото количество хляб.

 8. Към всяка диета следва да бъде предвидено и необходимото количество хляб.

**ІІ . Изисквания за изпълнение и качество на доставките:**

 1. Храната да се доставя след получена от Възложителя писмена заявка.

 2. Изпълнителят трябва предварително да представя за съгласуване от страна на Възложителя до сряда на предходната седмица, меню за готова храна и закуски за всяка следваща седмица. В менюто да е описано количеството, съдържанието на белтъчини, мазнини, въглехидрати и калории.

 3. Готовата храна, да се доставя със специализирани транспортни средства, регистрирани по реда на Закона за храните, които следва да отговарят на хигиеннните изисквания за транспорт на хранителни продукти, разписани от съответните компетентни органи.

4. Участникът да представи два варианта за доставка на готовата за консумация болнична храна:

4.1 доставка в индивидуални термоустойчиви кутии и съдове, собственост на Изпълнителя. Едновременно с предаването на храната, Изпълнителят приема и използваната посуда, която следва да бъде измита и дезинфекцирана от него.

 4.2 доставка в индивидуални опаковки за еднократна употреба, предназначени за хранителни цели, с форма и размери съобразени с вида на технологичната обработка на храната, с плътно затварящи се капаци. Киселото мляко да се доставя в оригинална опаковка на производителя с необходимата маркировка, вкл. по БДС. Транспортиране на опакованата храна да се извършва в термоизолиращи контейнери, които осигуряват запазване на първоначалната температура на храната;

 5. Всяка доставка следва да е съпроводена с:

 5.1. декларация, подписана и подпечатана от технолога обществено хранене и от диетолога на Изпълнителя, че храната е приготвена, съгласно изискванията на „Сборник рецепти за диетични ястия за заведенията за обществено хранене и лечебно-профилактичните заведения”, изд. 1984 г. на МЗ и Наредба № 1/22.01.2018 г. на министъра на здравеопазването за физиологичните норми за хранене на населението /обн., ДВ, бр. 11 от 02.02.2018 г./;

 5.2. сертификати за произхода и качеството на вложените продукти;

 6. Участникът трябва да извършва извозване на биоразградимите продукти, оставащи от доставената храна по изпълнението на договора до производствената си база, както и да ги събира разделно, съгласно чл. 5, ал. 2 от Наредба за разделно събиране на биоотпадъци и третиране на биоразградимите отпадъци, приета с ПМС № 20 от 25.01.2017 г., обн. ДВ, бр. 11 от 31.01.2017 г.